जब चीनले आर्थिक उन्नति र खुलापनको बाटो समात्यो, तब आएर चीनका यी दुई भागबीच तनाव कम र सहकार्य बढी भएको छ । अहिले चीन विश्वमा शक्तिशाली भएकाले ताइवानको अवस्था कमजोर बन्दै गएको छ । एकअर्का भागमा आर्थिक लगानी र व्यापारको चरम विकास भएको छ । अर्थतन्त्र अन्तरनिर्भर बन्दै गएको छ । दुई भागबीच झन्डै वार्षिक डेढ खर्ब डलरको कारोबार हुन्छ । तर, चीन ताइवानलाई आफ्नो देशमा एकीकरण गर्न चाहन्छ, सकेसम्म शान्तिपूर्ण रूपमा र नसके बल प्रयोग गरेर पनि । उता ताइवानमा स्वतन्त्र ताइवानका समर्थकको जनमत पनि निकै विस्तारित छ ।
